《游华岩寺同宋喜公》
明代·林铭球

共探洪崖洞口关，翠岚霭接白云间。钟传梵语通顽石，字注真衔副小山。

斑驳苔碑馀色古，湛澄乳水印心闲。聊空半偈挥天雨，漫放桃花自解颜。

作者简介：林铭球，字彤右，一字紫涛。普宁人，原籍漳浦。明思宗崇祯元年（一六二八）进士，官大理寺右副。著有《谷云草》、《浮湘》、《怡云堂》、《铁崖》等集。清乾隆修《潮州府志》卷二八有传。